《喜宗师诸公数见过分韵得席字》
宋代·吕本中

野水春未生，积雪晴已滴。翛然六尺床，正可容一席。

诸公数往还，未厌诗酒溺。短檠有新功，妙语乃破的。

鲙槃约纤红，茗碗乱晴碧。虽无费百金，亦有饮一石。

尚念山堂老，病鸟藏羽翼。生平馀习在，种种见排斥。

荒城满泥潦，亦可试幽屐。明当袖诗往，先尽一醉力。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。